als_Latn dik_Latn sag_Latn
Antenat e ALMA-s poshtë Rrugës së Qumështit
Katër antenat e Rrjetit të Madh Milimetrik dhe nën milimetrik në Atacama (ALMA) shohin në qiellin e natës të mbushur me yje, përpara se të fillojnë punën e tyre. Hëna që ndodhet në të djathtë ndriçon skenën, ndërsa shiriti i Rrugës së Qumështit zgjatet në qiell sipër nga e majta.
ALMA po ndërtohet në një lartësi prej 5000 metrash në pllajën e Chajnantor-it në Shkretëtirën e Atacama-s në Kili. Ky është një nga vendet më të thata në Tokë. Kjo thatësi e kombinuar me atmosferën në këtë lartësi, ofron kushte te mrekullueshme vëzhgimi të Universit në gjatësitë e valëve të rendit milimetrik dhe nënmilimetrik. Në këto gjatësi vale të gjata, astronomët mund të depërtojnë, për shembull, në retë molekulare, të cilat janë zona të dendura gazi dhe pluhuri, vende ku lindin yje të rinj në rastet kur retë ngjeshen për shkak të gravitetit. Tani për tani Universi është i pa eksploruar në gjatësitë e valëve të rendit nënmilimetrik, kështu astronomët presin të zbulojnë shumë sekrete të reja mbi formimin e yjeve, si dhe mbi origjinat e galaktikave dhe të planetëve, kur ALMA të nisë punën e saj.
Projekti i ALMA-s është një partneritet midis Evropës, Amerikës së Veriut dhe Azisë Lindore në bashkëpunim me Republikën e Kilit.
Kjo panoramë është marrë nga Ambasadori i Fotove të ESO-s José Francisco Salgado.
Links
Faqja në internet e Ambasadorëve të Fotove të ESO-s.Të drejtat:
ESO/José Francisco Salgado (josefrancisco.org)
Rreth fotografisë
Rreth objektit
Formate Fotografish
E zmadhueshme
Wallpaper
als_Latn als_Latn als_Latn als_Latn als_Latn eng_Latn als_Latn glg_Latn als_Latn als_Latn ron_Latn als_Latn eng_Latn